CELEX: 62012CA0092
Language: fi
Date: 2012-04-26 00:00:00
Title: Asia C-92/12 PPU: Unionin tuomioistuimen tuomio (toinen jaosto) 26.4.2012 (High Court of Irelandin (Irlanti) esittämä ennakkoratkaisupyyntö) — Health Service Executive v. S.C. ja A.C. (Tuomioistuimen toimivalta sekä tuomioiden tunnustaminen ja täytäntöönpano avioliittoa ja vanhempainvastuuta koskevissa asioissa — Asetus (EY) N:o 2201/2003 — Alaikäinen lapsi, jonka asuinpaikka on Irlannissa, jossa hän on ollut useita kertoja sijoitettuna — Aggressiivinen käytös, joka on vaaraksi lapselle itselleen — Päätös lapsen sijoittamisesta suljettuun hoitolaitokseen Englannissa — Asetuksen asiallinen soveltamisala — 56 artikla — Kuulemis- ja hyväksymismenettelyt — Velvollisuus tunnustaa tai julistaa täytäntöönpanokelpoiseksi päätös lapsen sijoittamisesta suljettuun hoitolaitokseen — Väliaikaiset määräykset — Kiireellinen ennakkoratkaisumenettely)

30.6.2012   
            
            
               FI
            
            
               Euroopan unionin virallinen lehti
            
            
               C 194/5
            
         Unionin tuomioistuimen tuomio (toinen jaosto) 26.4.2012 (High Court of Irelandin (Irlanti) esittämä ennakkoratkaisupyyntö) — Health Service Executive v. S.C. ja A.C.
   (Asia C-92/12 PPU) (1)
   
   (Tuomioistuimen toimivalta sekä tuomioiden tunnustaminen ja täytäntöönpano avioliittoa ja vanhempainvastuuta koskevissa asioissa - Asetus (EY) N:o 2201/2003 - Alaikäinen lapsi, jonka asuinpaikka on Irlannissa, jossa hän on ollut useita kertoja sijoitettuna - Aggressiivinen käytös, joka on vaaraksi lapselle itselleen - Päätös lapsen sijoittamisesta suljettuun hoitolaitokseen Englannissa - Asetuksen asiallinen soveltamisala - 56 artikla - Kuulemis- ja hyväksymismenettelyt - Velvollisuus tunnustaa tai julistaa täytäntöönpanokelpoiseksi päätös lapsen sijoittamisesta suljettuun hoitolaitokseen - Väliaikaiset määräykset - Kiireellinen ennakkoratkaisumenettely)
   2012/C 194/08
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   High Court of Ireland
   
      Pääasian asianosaiset
   
   
      Kantaja: Health Service Executive
   
      Vastaajat: S.C. ja A.C.
   
      Muu osapuoli: Attorney General
   
      Oikeudenkäynnin kohde
   
   Ennakkoratkaisupyyntö — High Court of Ireland — Tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta 27.11.2003 annetun neuvoston asetuksen (EY) N:o 2201/2003 (EUVL L 338, s. 1) 56 artiklan tulkinta — Asiallinen soveltamisala — Irlantilaisen tuomioistuimen päätös sijoittaa vakinaisesti Irlannissa asuva lapsi suljettuun hoito- ja kasvatuslaitokseen Yhdistyneessä kuningaskunnassa — Kuulemis- ja hyväksymismenettelyt lapsen tehokkaan suojelun varmistamiseksi — Velvollisuus, jonka mukaan päätös lapsen sijoittamisesta suljettuun hoitolaitokseen on tunnustettava ja/tai julistettava täytäntöönpanokelpoiseksi ennen sijoitusta?
   
      Tuomiolauselma
   
   
               1)
            
            
               Jäsenvaltion tuomioistuimen määräys, jossa määrätään lapsen sijoittamisesta toisessa jäsenvaltiossa sijaitsevaan suljettuun hoito- ja kasvatuslaitokseen, mikä merkitsee suojelutarkoituksessa tapahtuvaa vapaudenriistoa määrätyksi ajaksi, kuuluu tuomioistuimen toimivallasta sekä tuomioiden tunnustamisesta ja täytäntöönpanosta avioliittoa ja vanhempainvastuuta koskevissa asioissa ja asetuksen (EY) N:o 1347/2000 kumoamisesta 27.11.2003 annetun neuvoston asetuksen (EY) N:o 2201/2003 asialliseen soveltamisalaan.
            
         
               2)
            
            
               Julkisoikeudellisen toimivaltaisen viranomaisen on annettava asetuksen N:o 2201/2003 56 artiklan 2 kohdassa tarkoitettu hyväksyntä ennen lapsen sijoittamista koskevan määräyksen antamista. Se, että hoitolaitos, johon lapsi on tarkoitus sijoittaa, antaa hyväksyntänsä, ei riitä. Pääasiassa kyseessä olevien kaltaisissa olosuhteissa, joissa sijoituksesta määrännyt jäsenvaltion tuomioistuin on epävarma siitä, onko pyynnön vastaanottanut jäsenvaltio pätevästi antanut hyväksyntänsä, koska ei ole ollut mahdollista varmasti vahvistaa sitä, mikä toimivaltainen viranomainen kyseisessä valtiossa oli, jälkikäteinen korjaaminen on mahdollista sen varmistamiseksi, että asetuksen N:o 2201/2003 56 artiklassa asetettua vaatimusta hyväksynnästä on noudatettu täysimääräisesti.
            
         
               3)
            
            
               Asetusta N:o 2201/2003 on tulkittava niin, että jäsenvaltion tuomioistuimen määräys, jolla määrätään lapsen sijoittamisesta toisessa jäsenvaltiossa sijaitsevaan suljettuun laitokseen vastoin hänen tahtoaan, on ennen sen täytäntöönpanoa pyynnön vastaanottaneessa jäsenvaltiossa julistettava täytäntöönpanokelpoiseksi kyseisessä jäsenvaltiossa. Jottei asetuksen N:o 2201/2003 tehokasta vaikutusta poisteta, pyynnön vastaanottaneen jäsenvaltion tuomioistuimen on tehtävä päätös täytäntöönpanokelpoiseksi julistamista koskevasta hakemuksesta erityisen nopeasti, eikä pyynnön vastaanottaneen jäsenvaltion tuomioistuimen tällaisesta päätöksestä tehdyillä valituksilla voi olla lykkäävää vaikutusta.
            
         
               4)
            
            
               Silloin, kun asetuksen N:o 2201/2003 56 artiklan 2 kohtaan perustuva sijoituksen hyväksyntä on annettu tietylle ajanjaksolle, sitä ei voida soveltaa määräyksiin, joilla sijoituksen kestoa jatketaan. Tällaisessa tilanteessa on pyydettävä uusi hyväksyntä. Jäsenvaltiossa annettu sijoitusmääräys, joka on julistettu täytäntöönpanokelpoiseksi jossakin toisessa jäsenvaltiossa, voidaan panna täytäntöön viimeksi mainitussa jäsenvaltiossa vain mainitussa sijoitusmääräyksessä ilmoitetun ajanjakson osalta.
            
         
      (1)  EUVL C 133, 5.5.2012.